TKT พุ่งแรง 19% รับอานิสงส์ “บาทอ่อน” ดันหุ้น “นิวไฮ” รอบ 4 ปี 6 เดือน
TKT พุ่งแรง 19% แตะ 2.40 บาท รับอานิสงส์บาทอ่อนค่าในรอบ 14 เดือน หนุนธุรกิจส่งออกโต
8 ก.ค. 2564

ผู้สื่อข่าวรายงานว่า วันนี้ (8 ก.ค.64) ราคาหุ้น บริษัท ที.กรุงไทยอุตสาหกรรม จำกัด (มหาชน) หรือ TKT ปิดตลาด อยู่ที่ระดับ 2.40 บาท ปรับตัวเพิ่มขึ้น 0.38 บาท หรือ 18.81% โดยจุดสูงสุดอยู่ที่ระดับ 2.52 บาท และต่ำสุดอยู่ที่ระดับ 2.08 บาท ด้วยมูลค่าการซื้อขาย 274.52 ล้านบาท

โดยราคาหุ้น TKT ปรับตัวขึ้นสามารถทำนิวไฮในรอบ 4 ปี 6 เดือน ส่วนหนึ่งรับอานิสงส์จากค่าเงินบาทอ่อนค่ามาแตะ 32.45 บาท/ดอลลาร์ ซึ่งอ่อนค่าในรอบ 14 เดือน ทำให้บริษัทผู้ส่งออกอย่าง TKT ได้รับประโยชน์จากอัตราค่าเงิน
สำหรับบริษัทเป็นผู้ผลิตชิ้นส่วนพลาสติกและธุรกิจเกี่ยวกับแม่พิมพ์เพื่อการผลิตชิ้นส่วนพลาสติกโดยเป็นผู้นำตลาดของผู้ใช้บริการผลิตชิ้นส่วนพลาสติกรถยนต์และอุตสาหกรรมที่เกี่ยวข้อง ทั้งคุณภาพและบริการโดยผลตอบแทนแก่ผู้ที่มีส่วนได้เสีย